OpenLLM-France/wikimedia huggingface dataset:
# Juan de Valdés

Juan de Valdés (Cuenca, 1490 – Napoli, 1541) espainiar idazle humanista izan zen. Bere anaia bikia, Alfonso de Valdésekin batera, Erasmo Rotterdamgoaren ideiak ezagutarazi zituen Espainian eta Italian eta harreman estua izan zuen harekin.
Alcala de Henaresko unibertsitatean egin zituen ikasketak. 1529. urtean Diálogo de doctrina cristiana (Kristau dotrinari buruzko elkar hizketa) obra idatzi zuen Erasmoren dotrinetan oinarriturik. Hartan norbanakoen barne izpiritualtasuna aldeztu eta azalekotzat jotzen zituen gurtza egiteko ageriko jokamoldeak. Obra hura Espainiar Inkisizioaren aurrean salatu zuten eta Valdés Italiara erbesteratu zen. Erroman Klemente VII.aren gortean urte batzuk eman ondoren, Karlos V.aren (Espainiako Karlos I.a) zerbitzuan jardun zuen eta 1534. urtean Napoliko artxibozain izendatu zuten. Napolin intelektual talde bat sortu zuen Giulia Gonzagak eta beste zenbait kidek osatua. Talde harentzat erlijio testuak itzuli zituen, Alfabeto cristiano (Kristau alfabetoa) eta Ciento y diez consideraciones divinas (Jainkoari buruzko ehun eta hamar gogoeta), besteak beste, argitaratu gabe utzi zituenak. Valdésen beste lan aipagarri batzuk: Diálogo de la lengua (Hizkuntzari buruzkoak), hizkuntza arruntaren erabilera bultzatzeko eta erretorika baztertzeko gomendioa egiten duena, Salterio traducido al hebreo (Salterioa hebreerara itzulia), Comentario a los salmos (Salmuei buruzko komentarioa) eta Trataditos.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q666687
* Multimedia: Juan de Valdés / Q666687
# Juan de Vega

Juan de Vega Enríquez de Acuña, Grajal de Camposko VI. jauna, (?, 1507 – ?, 1558ko abenduaren 20a) espainiar noble eta militarra izan zen.
Hernando de Vega aitaren partetik Grajal, Melgar, Villelga eta Palazueloko jaurerriak jarauntsi zituen.
1542 eta 1543 artean Nafarroako erregeordea izan zen. Gero Siziliara joan zen, non Otomandar Inperioa borrokatu zuen.
* Datuak: Q2362351
* Multimedia: Juan de Vega, 1st Count of Grajal / Q2362351
# Juan de Valdés Leal

Juan de Valdés Leal (Sevilla, Espainia, 1622ko maiatzaren 4a - Sevilla, 1690eko urriaren 15a) espainiar pintore, grabatzaile eta dekoratzaile barrokoa izan zen. Gai eta egoera lazgarriak, eta herioa pintatzeagatik da batez ere ezaguna.

## Biografia

Haurretan Cordobara aldatu zen; Antonio del Castilloren ikasle izan zen han, eta haren eta Herrera Zaharraren eragina jaso zuen. Oso gaztetan hasi zen margolari gisa eta 1640 eta 1650 hamarraldietan osatu zuen bere lehen aldia, Cordobako obrekin. Bere lehen lan ezaguna, San Andres koadroa (Cordobako San Frantzisko eliza), 1647koada eta lehenengo aldian aipagarriak ditu, halaber, "Zilarginen Ama Birjina" (Cordobako museoa) eta 1653an Carmonako Santa Clara elizarako kontrataturiko koadro sail bat, santu haren bizitzari buruzkoa ("Santa Clararen iragarmena", "Santa Clararen heriotza", etab.) eta batez ere Karmengo komentuko erretaulako margoak ("Igarlearen ametsa", "Karmengo Ama", "Aitzuloetako Ama" 1658), barrokismoa gehien antzematen zaion maisulana. Valdés Lealek dinamismo handiko obrak, oso irudi adierazgarriak egin zituen oro har, baina aldi honetako ezaugarri nagusia izan zen koloreen aberastasuna.
Bigarren aldia Sevillan igarotako urteetako obrek osatua da. Orduan iritsi zuen heldutasuna bere estiloak. Irudi luzeak, dinamikoak eta jarrera behartuak erabili zituen garai honetan. Azpimarratzekoak dira, besteak beste, Andre Maria Sortzez Garbia saila, San Diegoko, Lisboako eta Cadizko museoetan dauden koadroez osatua, besteren artean, San Jeronimo saila (Sevillako museoa), 1660 inguruan egin zituen, orobat, "Hutsaltasunaren alegoria" eta "Alañararen bihurtzea" (Yorkeko museoa), lehenengo izadi hilak, gerora nabarmenaraziko zuen jeneroko lehenak hain zuzen.
Azken urteetan (1669-1690) kolore ilunagoak eta gai makabroak erabili zituen batez ere; lehenengo aldiari jarraituz egin zituen, hala ere, Andre Maria Sortzez Garbia eta Jasokundea (Sevillako museoan biak). Bere bi obrarik ezagunenek ordea, azken urteetan Sevillako Karitatearen Ospitalerako egin zituen: In ictu oculi ("Herioaren garaipena") eta Finis gloriae mundi ("Munduko loriaren amaiera"); ez dute mugimendurik adierazten, eta, herioa hilkutxa eta sega daramatzala, eta hil-hoztegi bat irudikatzen dute, hurrenez hurren. Pintore dramatikoa eta bortitza izan zen, Sevillako eskola barrokoko maisurik handienetakoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q518898
* Multimedia: Juan de Valdés Leal / Q518898
# Juan de Villanueva

Juan de Villanueva (Madril, 1739ko irailaren 15a - ibidem, 1811ko abuztuaren 22a) espainiar arkitektoa izan zen.
1758-1765. urteetan Erroman bizi ondoren Madrila itzuli zen, eta El Escorialeko jeronimotarren ordenako arkitekto izendatu zuten (1768). Karlos III.arentzat eta haren gortearentzat aisialdirako hiria eraikitzeko agindua jaso zuen. Escorialen eraikuntza asko egin zituen: Erregegaien etxea, Goiko eta Beheko etxeak, Printzearen etxea. 1785. urtean El Pradoko museo neoklasikoa izango zena eraikitzen hasi zen. Madrilen, Historiako akademia (1788) eta behategia (1790) eraiki eta Plaza Nagusia berritu zituen.
* Madrilgo behatoki astronomikoa
* Prado Museoa
* Madrilgo Plaza Nagusia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2429525
* Multimedia: Juan de Villanueva / Q2429525
# Juan de la Abadía Zaharra

Juan de la Abadía Zaharra (?-1498) XV. mendeko margolari aragoarra izan zen.

## Biografia

Juan de la Abadía Zaharra XV. mendeko margolari aragoiarra Aragoiko lurretan oso aktiboa izan zen, batez ere Huescako probintzian, 1470tik 1498ra, hil zen urtera arte alegia. Lan batzuetan haren semearekin lan egin zuen, Juan de la Abadía Gaztea, batez ere erretaulak, 1490tik aurrera.
Estiloaren ikuspuntutik, Gotikoko margolaritzan kokatu daiteke, batez ere joera hispano-flandiarrean. Bere lanetan Jaume Huguet eta Pedro García Benabarre margolarien eragina ikus izan da eta, ondorioz, Abadiaren jatorri katalanez espekulatu egin da.

## Obra ezagunenak

Haren izenarekin lotuta dokumentatu obra batzuk hauek dira:
* Santa Katalinaren erretaula, Magdalenaren elizan, Hueskan, 1490. Bere piezak sakabanatuta daude gaur egun.
* San Salbatzailearen erretaula, Brotoko baselizan, egun Zaragozako Museoan.
* Santo Domingo, Almudévar, Hueska. Urtetan, egilea Almudevarreko Maisua bezala ezagutu zen baina, azkenik, Ricardo del Arco y Garayk Abadiaren lana zela demostratu zuen.

## Juan de la Abadíaren margolanak

* San Antonioren bizitza.
* San Antonioren bizitza.
* San Antonioren bizitza.
* San Sebastian.
* Kalbarioa.

## Erreferentziak

* 1 2 .

## Kanpo loturak

* (Gaztelaniaz): Biografia eta obra EcuRed webgunean.
* Datuak: Q3821034
* Multimedia: Juan de la Abadía el Viejo / Q3821034
# Juan de la Cosa (ontzia)

Juan de la Cosa ospitale-ontzia Espainiako Itsas Institutu Sozialaren itsasontzi bat da, erakunde hori Espainiako Lan eta Gizarte Segurantzako Ministerioaren barnean dagoen Gizarte Segurantzako Estatu Idazkaritzari atxikia dago. Juan de La Cosa kantabriar itsasgizon eta kartografoaren omenezko izena darama.
Egoitza Las Palmasko portuan du.

## Zerbitzuak

Espainiar Arrantza Flotari tokian-tokiko osasun zerbitzua eskeintzea helburu duen ontzia da, horretaz gain arrainontziei larrialdietarako logistika ere eskeintzen die (arrantza sareen konponketa eta ordezkatzeak, itsaspekaritza zerbitzua, elektrizitate konponketak, eta beste hainbat itsas zerbitzu eta laguntza). Erreskate lanak ere burutzen ditu.

## Ontzia

2006ean Asturiasko Gijón hiriko Juliana ontziolan eraiki zen. 75 metro luze, 14 metro zabal eta 4,5 metroko zingoa ditu. Gehienezko 14,2 / 13,1 korapiloko abiadura har dezake.
Barnealdeak naufragoentzako bereziki prestatutako gunea du, baita gune amankomunak, zerbitzu guneak eta gaixoentzako gelak ere. Ebakuntza gela, ebakuntzetan kanpoko laguntza behar baldin bada medikuntza erabilpenerako bideokonferentzia ekipoak ere baditu. Analisi laborategia, tratamendu gela eta isolatutako x-izpien gela bat du. Era berean, babes-potin azkarra eta erreskate txalupa bat ere baditu.

## Mantentze eta konponketa lanak

2016an Pasaiako portuan dagoen Zamakona Yards ontziolan mantentze eta konponketa lanak egin zitzaizkion.

## Kanpo estekak

* Juan de la Cosa ospitale-ontzia. Marinetraffic.com (Ingelesez)
* Datuak: Q1710700
* Multimedia: Juan De La Cosa (ship, 2006) / Q1710700
# Juan de Sámano

Juan José Francisco de Sámano y Uribarri de Rebollar y Mazorra ( Selaya, Kantabria, 1753 – Panama, 1821 ) Espainiako militarra izan zen , Granada Berriko azken erregeorde efektibotzat jotzen da.

## Hasierako urteak

Milizian tradizio luzea zuen familia batekoa zen. Agustín de Sámano eta Clara de Uribarri Mazorraren semea. 1771n kadetea zen, eta zortzi urte geroago tenientea. Matematika irakaslea izan zen Bartzelonako Akademia Militarrean (Espainia), eta 5 urte eman zituen bertan.
1780an Indietara lekualdatu zuten; lehenik Puerto Rico, gero Kuba eta azkenik Cartagena de Indiasera, teniente gisa. 1785ean Europara itzuli zen, 1789an kapitain gradu militarra lortu zuen, eta Ventura Caro jeneralaren agindupean Frantzia iraultzailearen aurkako borroka batean bi izterretan zauritu zuten.
1794an Granada Berrira bidali zuten berriz ere, berak hala eskatuta. 1806an Riohachako gobernari bezala komisionatua izan zen, eraso ingeles bati aurre eginez. Riohachatik Santafé de Bogotara joan zen, non 1809an zalditeriako 30 soldadu pardorekin iritsi zen, boluntario bezala Amar y Borbón erregeordeari bere burua eskainiz matxinoen aurka borrokatzeko.
* Datuak: Q1639205
# Kaio hegalzuri

Kaio hegalzuri edo Groenlandiako kaioa (Larus glaucoides) Larus generoko animalia da. Hegaztien barruko Laridae familian sailkatua dago.
Arraroa eta ezohikoa da kaio mota hori Euskal Herrian ikustea, Artikoko espeziak baitira. Batez ere, arrainak eta itsaskiak jaten dituzte. Egun gutxi geratzen dira, 190.000-400.000 kaio hegalzuri daude zenbatuta.
Kaio hegalzurik bi azpiespezie ditu:
* Larus glaucoides kumlieni
* Larus glaucoides glaucoides

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List
* ↑ Arratibel Gascon, Ainara. (2014-02-25). «Hotzetik datorren kaioa» Berria.

## Ikus, gainera

* Larus
* Laridae

## Kanpo estekak

* World Bird Names
* Datuak: Q174232
* Multimedia: Larus glaucoides / Q174232
* Espezieak: Larus glaucoides
# Kenaiko Fiordoen Parke Nazionala

Kenaiko Fiordoen Parke Nazionala, ingelesez: Kenai Fjords National Park, AEBetako Alaska estatuan dagoen parke nazional bat da. Kenai penintsulan dago. 1980ko abenduaren 2an sortu zen eta 2.711 km²-ko azalera du.

## Iruditegia

* Aialik glaziarra.
* Kenaiko Fiordoen Parke Nazionalaren mapa.
* Exit glaziarra.
* Zere arrunta.

## Kanpo estekak

* Kenaiko Fiordoen Parke Nazionala (AEBetako Parke Nazional Zerbitzua) (Ingelesez)
* Datuak: Q841503
* Multimedia: Kenai Fjords National Park / Q841503
# Kenai (Alaska)

Kenai (dena'ina hizkuntzan: Shk'ituk't) Ameriketako Estatu Batuetako hiri bat da. Kenai Peninsula Boroughn kokatuta dago, Alaska estatuan. 7.424 biztanle ditu, 93,147304 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-03).

## Ikus, gainera

* Kenai Peninsula Borough

## Kanpo estekak

* Datuak: Q79422
* Multimedia: Kenai, Alaska / Q79422
# Kenbridge (Virginia)

Kenbridge Ameriketako Estatu Batuetako inkorporatutako herri bat da. Lunenburg konderrian dago, Virginia estatuan. 1.112 biztanle ditu, 5,971038 kilometro koadroko azaleran banatuta.

## Ikus, gainera

* Lunenburg konderrian

## Kanpo estekak

* Datuak: Q1373652
* Multimedia: Kenbridge, Virginia / Q1373652
# Kendal

Kendal, Kirby in Kendal edo Kirby Kendal, Ingalaterrako ipar-mendebaldeko dagoen udalerri bat da, Cumbria konderrian.
2021ean 29.593 biztanle zituen.
* Datuak: Q994575
* Multimedia: Kendal / Q994575
# Ken aintzira

Ken aintzira (ingelesez: Loch Ken) Eskozia hegoaldean dagoen aintzira da, Dumfries eta Galloway eskualdean. 1992ko abuztuaren 31n Ramsarko hitzarmenean sartu zuten.

## Kanpo estekak

* Datuak: Q7346603
* Multimedia: Loch Ken / Q7346603
# Kenansville (Ipar Carolina)

Kenansville Ipar Carolinako herri bat da. Duplin konderrian kokatua dago. 2010ean 855 biztanle zituen, 5,49 kilometro koadrotan banatuta.

## Ikus, gainera

* Duplin konderria

## Kanpo estekak

* Datuak: Q2029297
* Multimedia: Kenansville, North Carolina / Q2029297
# Julio González

Julio González i Pellicer (Bartzelona, 1876ko irailaren 21a - Arcueil, Frantzia, 1942ko martxoaren 27a) espainiar eskultore eta margolaria izan zen.
Kubismoaren eta surrealismoaren mugimenduei loturik bizi izan zen. 1900ean heldu zen Parisera, eta Montparnasseko auzo kosmopolitan egin zuen bere ibilbide eskultoriko osoa. Harreman estuak izan zituen espainiar exiliatuekin aldi berean 1928tik eta 1932 arte izango du, bereziki, Pablo Picassorekin harremana. Elkarlan emankorra izan zuten biek, eta teknika berriak erabili zituzten eskultura kubistari aplikatutako burdinaren soldaduran. Bere izena Picassoren itzalpean gelditu arren, lengoaia artistiko berezia garatu zuela azpimarratu behar da. 1930tik aurrera Julio González burdinazko eskultura modernoaren aitzindaritzat jo izan da, teknika horietan bide egingo zuten beste artista askoren inspirazio iturri. Aipa ditzakegu besteak beste David Smith, Eduardo Chillida eta gerora beraren suhi izango zen Hans Hartung margolari alemaniarra, beraren alaba Robertarekin ezkondua Bigarren Mundu Gerraren hasieran, 1939an.
* Datuak: Q316531
* Multimedia: Julio González / Q316531
# Julio García Pérez

Julio García Pérez nafar abokatu eta politikaria da. PSNren zerrendetan Espainiako diputatua izan zen legegintzaldi konstituziogilean.
# Julio Franco

Julio Franco Tardaguila (Donostia, Gipuzkoa, 1903ko urriaren 23a - ib., 1980eko urriaren 30a) gipuzkoar margolaria izan zen.

## Biografia

Arte grafikoko teknikan espezializatua zegoen; grabatuak, litografiak, xilografiak eta akuaforteak egiten zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261141
# Julio Ego-Aguirre Dongo

Julio Enrique Ego-Aguirre Dongo (Lima, 1865eko ekainaren 19a - Ib., 1941eko ekainaren 12a) Peruko abokatu eta politikari izan zen. Augusto B. Leguía presidentearen lagun eta aldekoa, Sustapen eta Herri Lan ministroa (1909-1911), Justizia, Kultura eta Instrukzio ministroa eta Ministroen Kontseiluko lehendakaria (1922-1924) izan zen. Loretoren senatari eta Kanpo Harremanetarako bitarteko ministro ere izan zen.

## Kanpo estekak

* Datuak: Q5955247
# Julio Eugi

Julio Eugi Hermoso de Mendoza (gaztelaniaz: Julio Eugui Hermoso de Mendoza) (Iruñea, 1944 - Oviedo, 2024ko ekainaren 14a) apaiz katolikoa, Opus Deiko Prelaturaren partaidea izan zen, idazlea eta eliz epaile. Erlijiori buruzko lan ugari plazaratu zuen, beti ikuspuntu kontserbadore batetik. Pedagogian eta Zuzenbide kanonikoan doktorea, José María Escriváren kanonizazio-kausan lan egin zuen.

## Obra

* Mil anécdotas de virtudes, Madril, Rialp, 2004, 651 or., ISBN: 8432135151.
* Más anécdotas y virtudes, Madril, Rialp, 1999, 223 or., ISBN:8432132551.
* Del ateísmo a la fe en Cristo: historia de una conversión, Madril, Palabra, 1997, 48 or., ISBN: 8482391984.
* Nuevas anécdotas y virtudes, Madril, Rialp, 1995, 175 or., ISBN: 8432130737.
* Dios desconocido y cercano, Madril, Rialp, 1991, 185 or., ISBN: 8432127698.
* Anécdotas y virtudes, Madril, Rialp, 1987, 515 or., ISBN: 8432123943.
* Tu amistad con Jesucristo, Madril, Palabra, 1984, 48 or., ISBN: 8471183919.
* La alegría de volver a Dios, Madril, Palabra, 1981, 48 or., ISBN: 8471182564.
* El apostolado de la gente corriente, Madril, Palabra, 1979, 44 or., ISBN: 8471181495.
* La participación de la comunidad cristiana en la elección de los obispos siglos I-V, Iruñea, Eunsa, 1977, 231 or.

## Kanpo estekak

* Datuak: Q126689005
# Kalaoa (Hawaii)

Kalaoa Ameriketako Estatu Batuetako erroldak esleitutako leku bat da. Hawaii konderrian dago, Hawaii estatuan. 9.644 biztanle ditu, 118,133383 kilometro koadroko azaleran banatuta.

## Ikus, gainera

* Hawaii konderria

## Kanpo estekak

* Datuak: Q2217460
* Multimedia: Kalaoa, Hawaii / Q2217460
# Kalao tronpetari

Kalao tronpetaria (Bycanistes bucinator edo Ceratogymna bucinator) Buzerotidae familiako koraziforme hegaztia da.

## Ezaugarriak

Erraza da bereiztea ; izan ere mokoaren gainean gris koloreko kasko bat baitu, emeetan txikiagoa dena. begiak marroi edo gorri kolorekoak eta inguruan larosa koloreko azala. Hegoen azpian zuri koloreko lumak izan ohi ditu baita hegoen amaiera ere.Lumak beltz kolorekoa eta bularra zuria. Tamainari dagokionez, altueran 58 eta 65 cm artean ibiltzen da eta 3 eta 4 kg artean. Nagusiki frutak jaten ditu.

## Habitat

Hegazti hau ohian Afrikarretan bizi da Kenyatik Mozambikeraino baina batez ere afrika subsahariarraren inguruko baso eta oihanetan.

## Taldeak

Hegazti afirkar hau 2tik 5erainoko indibiduetako taldeetan bizi den hegazti gregarioa da, baina batzuetan 50 indibiduetaraino iritzi daitezke. enborren zuloetan habiaratzen dute; emea zuloan sartzen da eta arrak zuloa itxi egiten du lokatzarekin, hutsune bat utziz mokoa sartzeko eta emea elikatzeko inkubazio-aldia irauten duen bitartean.

## kanpo loturak

* (Gaztelaniaz)"Animales asombrosos" blogetik ateratako artikulua
* (Gaztelaniaz)e-ciencia.com webguneko artikulua

## Kanpo estekak

* Datuak: Q1262205
* Multimedia: Bycanistes bucinator / Q1262205
* Espezieak: Bycanistes bucinator
# Kalaton

Kalaton aintzira Enontekiö udalerri finlandiarrean dagoen aintzira bat da, Norvegiako Kautokeino udalerritik pare bat km-ra dagoena. Käsivarsi Eremu Basatiaren mugan dago, Lappi osoko hegazti-espezie ugarienak aurki daitezkeen eremu basatiaren mugan, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Guoskatjávri iparraldean eta Kalatonjärvi aintzira hegoaldean dira Kalatonen bizilagun nagusiak. Inguruko muinoen gailurretatik erortzen den urak betetzen du aintzira; bestalde, ateratzeko orduan, urek, lur azpiko pasabideetatik Lätäseno ibaira isurtzea lortzen dute, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da aintzira eta bertako bi uharte nagusiak zuhaizti txiki bilakatzen dira lurzoru izoztuaren gainean.

## Erreferentziak

* ↑ Käsivarren erämaa-alue

## Kanpo estekak

* Datuak: Q12261206
# Kalat

Kalat, Kelat edo Qalat (urduz: قلات‎; brahuiera/balutxiz: قلات‎), historikoki Qīqān deitua, izen bereko barrutian kokatutako antzinako herri bat da, Balutxistanen, Pakistanen. Kalat Kalat barrutiko hiriburua da eta Kalat-e-Brahui eta Kalat-e-Sewa izenez ere ezagutzen da.
Kalat Balutxistango erdialdean dago, Quettaren hegoaldean eta pixka bat mendebaldera, probintziako hiriburutik. Kalateko Khanerriaren hiriburua izan zen.

## Klima

Datu klimatikoak (Kalat) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 10.3 | 12.1 | 17.1 | 22.1 | 27.4 | 31.9 | 32.6 | 31.7 | 28.6 | 23.3 | 17.5 | 13.1 | 22.3 |
| Batez besteko tenperatura (ºC) | 3.4 | 5.3 | 9.8 | 14.3 | 18.9 | 22.7 | 24.8 | 23.4 | 19.4 | 13.8 | 8.6 | 4.9 | 14.1 |
| Batez besteko tenperatura minimoa (°C) | -3.5 | -1.5 | 2.6 | 6.6 | 10.5 | 13.5 | 17.0 | 15.2 | 10.3 | 4.3 | -0.2 | -3.3 | 6 |
| Iturria: Climate-Data.org ||||||||||||||

## Erreferentziak

* ↑ Baig, Zeeshan Muhammad. (2017-12-10). «باب الاسلام سندھ ؛ محمد بن قاسم سے قبل سندھ پر حملے کی اسلامی جنگی مہمات» Daily Express.
* ↑ Climate: Kalat - Climate-Data.org. .

## Kanpo estekak

* Datuak: Q2581527
* Multimedia: Kalat, Kalat District / Q2581527
# Kalatonjärvi

Kalatonjärvi aintzira Enontekiö udalerri finlandiarrean dagoen aintzira bat da, Norvegiako Kautokeino udalerritik pare bat km-ra dagoena. Käsivarsi eta Tarvantovaara eremu basatien artean dago, Lappi osoko hegazti-espezie ugarienak aurki daitezkeen eremu basatien mugan, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Guoskatjávri eta Kalaton aintzirak iparraldean dira Kalatonjärviren bizilagun nagusiak. Inguruko muinoen gailurretatik erortzen den urak betetzen du aintzira; bestalde, ateratzeko orduan, urek, lur azpiko pasabideetatik Lätäseno ibaira isurtzea lortzen dute, azkenik, Botniako Golkoraino iristeko. Gutxi gorabehera, azarotik ekainera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Igaraba edo urtxakurrak ere, inguruko errekatxoetako jaun eta jabeak dira.

## Erreferentziak

* ↑ Käsivarren erämaa-alue

## Kanpo estekak

* Datuak: Q12261207
# Kalaputxi

Kalaputxi euskarazko hilabetekaria da, Mutrikun egindakoa.

## Kanpo estekak

* Kalaputxi aldizkariaren webgunea
* Datuak: Q12261205
# Kalanga (herria)

Kalanga bantu taldeko herria da, gaur egun 850.000 kide dituena. Kalanga gehienak Zimbabweko Matabeleland eskualdean bizi dira, eta gainerakoak Botswanan, Mozambiken eta Hegoafrikan. Kalangera dute hizkuntza.

## Erreferentziak

* ↑ Berria. Estilo Liburua. .

## Kanpo estekak

* Datuak: Q1193813
* Multimedia: Kalanga people / Q1193813